अल्फ़ा पैवोनिस तारा

अल्फ़ा पैवोनिस (α Pav, α Pavonis), जिसका बायर नाम में भी यही है, मोर तारामंडल में स्थित एक तारा है जो पृथ्वी से दिखने वाले सभी तारों में से ४२वाँ सब से रोशन तारा है। यह हमसे १८३ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.९४ है। वास्तव में यह एक द्वितारा है।

अन्य भाषाओं में 
अल्फ़ा पैवोनिस को अंग्रेज़ी में "पीकॉक" (Peacock) भी कहा जाता है, जिसका अर्थ "मोर" (पक्षी) है।

वर्णन 
अल्फ़ा पैवोनिस द्वितारे का मुख्य तारा एक B2 IV श्रेणी का उपदानव तारा है। इसकी निहित चमक (निरपेक्ष कान्तिमान) सूरज की १,२०० गुना है। इसका द्रव्यमान हमारे सूरज के द्रव्यमान का ५ से ६ गुना और व्यास हमारे सूरज के व्यास का ४.४ गुना है। इसकी सतह का तापमान लगभग १८,७०० कैल्विन है। इसका साथी तारा एक G श्रेणी का धुंधला-सा तारा है। यह और इसका साथी तारे एक दुसरे के इर्द-गिर्द ११.७ दिनों में एक परिक्रमा पूरी कर लेते हैं।

इन्हें भी देखें 
 द्वितारा
 उपदानव तारा
 मोर तारामंडल

सन्दर्भ 

तारे
उपदानव तारे
मोर तारामंडल
हिन्दी विकि डीवीडी परियोजना